মঞ্জু মণিকুত্তন

মঞ্জু মণিকুত্তন  (জন্ম প্ৰায় ১৯৭৬) এগৰাকী ভাৰতীয় সৌন্দৰ্যবিদ আৰু সমাজকৰ্মী। তেখেতে বহুতো প্ৰবাসী শ্ৰমিকক উদ্ধাৰ কৰিছিল, যিসকলে চৌদি আৰৱত আইনী, স্বাস্থ্য আৰু কৰ্ম সম্পৰ্কীয় সমস্যাৰ সন্মুখীন হৈছিল। ২০১৯ চনত ভাৰতৰ মহিলাৰ বাবে সৰ্বোচ্চ বঁটা নাৰী শক্তিৰ সন্মানেৰে সন্মানিত হৈছিল।

জীৱন
মণিকুত্তনৰ জন্ম আৰু ডাঙৰ-দীঘল হৈছিল কেৰালাৰ এৰ্নাকুলাম জিলাত  । পদ্মনাভন মণিকুত্তনক বিয়া কৰাই দুটা সন্তান (অভিনৱ আৰু অভিৰামী) জন্ম দিয়াৰ পিছত ২০১১ চনত প্ৰবাসী স্বামীৰ সৈতে চৌদি আৰৱৰ খোবৰ চহৰলৈ গুচি যায় আৰু বিউটি পাৰ্লাৰত বিউটিচিয়ান হিচাপে কাম কৰিবলৈ আৰম্ভ কৰে।

চৌদি আৰৱত প্ৰবাসী ভাৰতীয় সংগঠন নৱযুগম সাংস্কৃতিক মঞ্চৰ উপ-সভানেত্ৰী তথা বিখ্যাত সমাজকৰ্মী ছফিয়া অজিতক লগ পোৱাৰ লগে লগে তেওঁৰ জীৱন সলনি হয়। অজিতে তেওঁক সমাজ সেৱাত যোগদান কৰিবলৈ উৎসাহিত কৰিছিল আৰু তেওঁ অজিতৰ সহায়িকা হৈছিল, বিতাড়ন কেন্দ্ৰত মহিলাসকলৰ সমস্যা সমাধান কৰাত। এবছৰৰ পিছত কেন্সাৰ ৰোগত আক্ৰান্ত হৈ অজিতৰ মৃত্যু হয়। নৱযুগমে মণিকুত্তনক অজিতে চম্ভালি লোৱা দায়িত্ব ল’বলৈ নিযুক্তি দিলে। মণিকুট্টনে লেডিজ বিতাড়ন কেন্দ্ৰৰ সমগ্ৰ দায়িত্ব গ্ৰহণ কৰি মহিলা বন্দীসকলৰ গোচৰ সমাধানৰ ক্ষেত্ৰত সক্ৰিয়ভাৱে জড়িত হৈ আছিল। তেওঁৰ স্বামী পদ্মনাভন মণিকুট্টনে তেওঁৰ সকলো সামাজিক কাম-কাজত সহায় কৰি আছে।

মণিকুট্টনে শ শ মহিলাৰ গোচৰ সমাধান কৰিছিল, যিসকলে চৌদি আৰৱলৈ আহি ঘৰৰ কাম কৰা, ঘৰুৱা কাম কৰা, চিকিৎসালয়ৰ কৰ্মী, বিউটিচিয়ান আদি হিচাপে কাম কৰিছিল আৰু শেষত তেওঁলোকৰ পৃষ্ঠপোষকৰ সৈতে সমস্যা, স্বাস্থ্য, আইনী আৰু শ্ৰমিকৰ সমস্যা, আৰু ভিছাৰ সৈতে সমস্যাত পৰিছিল। শ শ মহিলাক ভাৰতলৈ উভতি যাবলৈ সহায় কৰিছিল, সকলো আইনী আনুষ্ঠানিকতা শেষ কৰি। ভাৰতীয় দূতাবাসে তেওঁক এগৰাকী প্ৰতিশ্ৰুতিবদ্ধ সামাজিক স্বেচ্ছাসেৱক হিচাপে স্বীকৃতি দিছিল আৰু ভাৰতীয় মহিলা শ্ৰমিক সম্পৰ্কীয় যিকোনো গোচৰত হস্তক্ষেপ কৰাৰ অনুমতি প্ৰদান কৰিছিল। লেডিজ ডিপ’ৰ্টেচন কৰ্তৃপক্ষ আৰু চৌদি আৰৱৰ বিষয়াসকলৰ তেওঁৰ বিষয়ে অতি উচ্চ মতামত আছিল আৰু তেওঁলোকে তেওঁক বহুতো জটিল শ্ৰম আৰু ভিছাৰ ক্ষেত্ৰত সহায় কৰিছিল, যাৰ বাবে তেওঁলোকৰ বিশেষ সহায়ৰ প্ৰয়োজন আছিল।

২০১৯ চনত তেওঁৰ সামাজিক কামৰ বাবে নাৰী শক্তিপুৰস্কাৰ বঁটা প্ৰদান কৰা হয়।২০১৯ চনৰ আন্তঃৰাষ্ট্ৰীয় নাৰী দিৱসৰ দিনা নতুন দিল্লীৰ ৰাষ্ট্ৰপতি ভৱনত ভাৰতৰ ৰাষ্ট্ৰপতি ৰামনাথ কোবিন্দে এই বঁটা প্ৰদান কৰে। ই ভাৰতীয় "মহিলা সবলীকৰণৰ বাবে ব্যতিক্ৰমী কামৰ স্বীকৃতি স্বৰূপে ৰাষ্ট্ৰীয় বঁটা"। মন্ত্ৰী মানেকা গান্ধীক সাক্ষাৎ কৰাৰ পিছত প্ৰধানমন্ত্ৰী নৰেন্দ্ৰ মোডীক সাক্ষাৎ কৰে। সেই বছৰতে তেওঁ একমাত্ৰ প্ৰবাসী মহিলাই এই বঁটা লাভ কৰিছিল।

২০২০ চনত নিউ ইণ্ডিয়ান এক্সপ্ৰেছে এখন চিকিৎসালয়ত একাউণ্টেণ্ট হিচাপে কাম কৰিবলৈ ভাৰত এৰি চৌদি আৰৱলৈ যোৱা "চন্দ্ৰিকা"ৰ উদাহৰণ প্ৰকাশ কৰিছিল। মণিকুট্টনে চৌদি আৰৱত আহি পোৱাৰ লগে লগে আৱিষ্কাৰ কৰিলে যে চন্দ্ৰিকাক বিপথে পৰিচালিত কৰা হৈছে আৰু চন্দ্ৰিকাক নিযুক্তি দিয়া চাকৰিটো আছিল গৃহকৰ্মী। চন্দ্ৰিকা পাঁচ মাহ চাকৰিতে থাকিল যদিও অৱশেষত মালিকে তেওঁক বিমানবন্দৰত এৰি থৈ গ’ল। এনে পৰিস্থিতিৰ ফলত কাজিয়া হ’ল আৰু চন্দ্ৰিকাক গ্ৰেপ্তাৰ কৰিব পৰা গ’লহেঁতেন। কিন্তু মণিকুত্তনক মাতি অনা হ'ল আৰু মণিকুত্তনাই চন্দ্ৰিকাক নিজৰ ঘৰলৈ লৈ গ'ল আৰু নতুন পথৰ আয়োজন নোহোৱালৈকে চন্দ্ৰিকা তাতেই থাকিল।

স্বেচ্ছাসেৱী হিচাপে তেওঁৰ কাম নৱযুগম সংস্কাৰিকা বেদী সংগঠনৰ কামৰ অংশ। বৰ্তমান তেওঁ নৱযুগমৰ কেন্দ্ৰীয় সমিতিৰ উপ-সভানেত্ৰী। বছৰ বছৰ ধৰি তেওঁ শ শ প্ৰবাসীৰ বাবে কাম কৰি আহিছে যিসকল সাধাৰণতে তেলেংগানা, অন্ধ্ৰপ্ৰদেশ, তামিলনাডু আৰু কেৰালাৰ পৰা নিযুক্তি পোৱা গৃহকৰ্মী। ৰিয়াদত থকা ভাৰতীয় দূতাবাস, আৰু ডাম্মাম আৰু নৱাযুগমৰ বিতাড়ন কেন্দ্ৰকে ধৰি চৌদি কৰ্তৃপক্ষই তেওঁৰ কামত সহায় কৰে। সামাজিক কামৰ বাবে বিভিন্ন সংগঠন, প্ৰতিষ্ঠান আৰু বেচৰকাৰী সংস্থাৰ পৰা বহু বঁটা লাভ কৰিবলৈ সক্ষম হৈছে। এতিয়াও তেওঁ চৌদি আৰবত সামাজিক কাম অব্যাহত ৰাখিছে।

তথ্যসূত্ৰ